Priekšlikums Padomes regula ar kuru aptur un ar konkrētiem nosacījumiem atceļ Regulu (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs /* COM/2006/0229 galīgā redakcija - ACC 2006/0072 */





[pic] | EIROPAS KOPIENU KOMISIJA | Briselē, 12.5.2006 COM(2006) 229 galīgā redakcija 2006/0072 (ACC) Priekšlikums PADOMES REGULA ar kuru aptur un ar konkrētiem nosacījumiem atceļ Regulu (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs (iesniegusi Komisija) PASKAIDROJUMA RAKSTS Pasaules tirdzniecības organizācija (PTO) vairākos nolēmumos pēc Eiropas Kopienu („EK”) pieteikuma ir konstatējusi Amerikas Savienoto Valstu („ASV”) ārvalstu tirdzniecības sabiedrības ( Foreign Sales Corporation ) subsīdiju shēmu un to, ka tā tikusi grozīta ar Foreign Sales Corporation un Extraterritorial Income ( FSC-ETI ) tiesību aktu, lai nodrošinātu nelikumīgu izvedmuitas nodokļa subsīdiju ASV uzņēmumiem apmēram 4 miljardi ASV dolāru gadā (2000. gads). Uz šo nolēmumu pamata PTO 2003. gada 7. maijā piešķīra EK tiesības noteikt pretpasākumus papildu importa tarifu veidā, sākot no 100 % ad valorem dažu preču importam no Amerikas Savienotajām Valstīm (izvēlētas pēc apspriešanās ar sabiedrību, dalībvalstīm un Komisijas dienestiem) līdz pat ASV nelikumīgās subsīdijas apjomam. Tāpēc EK 2003. gada 8. decembrī pieņēma Padomes Regulu (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs[1]. Padomes Regulā Nr. 2193/2003 ir paredzēts atcelt pretpasākumus pēc tam, kad Amerikas Savienotās Valstis būs pilnībā izpildījušas PTO Strīdu izšķiršanas organizācijas ieteikumu[2]. ASV 2004. gada 22. oktobrī pieņēma tiesību aktu (2004. gada The American JOBS Creation Act , turpmāk – „atcelšanas akts”), kurā paredzēta FSC-ETI akta atcelšana. FSC subsīdijas shēmas atcelšana ir būtisks un apsveicams solis, lai atrisinātu šo ieilgušo strīdu. Tomēr atcelšanas aktā paredzēti pārejas un iegūto tiesību noteikumi, kas izrādījās neatbilstoši PTO. Atcelšanas aktā jo īpaši ir paredzēts, ka FSC/ETI priekšrocības būs arī turpmāk pieejamas ASV eksportētājiem līdz 2006. gada beigām (80 % un 60 % apjomā attiecīgi 2005. gadā un 2006. gadā) un dažos gadījumos saskaņā ar iegūto tiesību noteikumiem neierobežotā laikposmā pēc tam. Tāpēc EK sāka PTO strīdu izšķiršanas procedūru saistībā ar atcelšanas aktu, lai noteiktu, vai atcelšanas akta pārejas un iegūto tiesību noteikumi atbilst PTO noteikumiem. Strīdu izsķiršanas procedūru laikā EK pretpasākumu piemērošana tika pārtraukta (lai gan ASV atteicās darīt to pašu saistībā ar to pretdarbību Eiropas Kopienai liellopu hormonu lietā). Pārtraukšanu paredzēja, pieņemot Padomes 2005. gada 31. janvāra Regulu (EK) Nr. 171/2005. Regulā noteikts, ka pretpasākumus atkal piemēros no 2006. gada 1. janvāra vai 60 dienas pēc tam, kad PTO Strīdu izšķiršanas organizācija ( DSB ) (atkarībā no tā, kura diena ir vēlāk) būs apstiprinājusi to, ka apstrīdētie ASV tiesību akta aspekti neatbilst PTO. Regulā arī paredzēts, ka pretpasākumi tiks ieviesti kā ad valorem nodoklis 14 % apmērā. Pēc ekspertu grupas un apelācijas institūcijas nolēmumiem par labu EK 2006. gada 14. martā DSB apstiprināja apstrīdētā ASV tiesību akta neatbilstību PTO, un (saskaņā ar piemērojamo EK regulu) 60 dienu periods nozīmē, ka pretpasākumus ieviesīs 2006. gada 16. maijā. Tas saskaņā ar Komisijas Regulas (EK) Nr. 171/2005 2.2. pantu tika paziņots ar Komisijas Paziņojumu 2006/C 104/08, kuru Oficiālajā Vēstnesī (C sadaļā) publicēja 2006. gada 3. maijā, jo ASV vēl nav izpildījušas DSB nolēmumus un ieteikumus. ASV Kongress 2006. gada 11. maijā pieņēma likumu, ar ko atceļ FSC/ETI tiesību akta iegūto tiesību noteikumus un atceļ aktu attiecībā uz nākamajiem nodokļu maksāšanas gadiem. 2006. gadā beidzas šā tiesību akta pārejas noteikumu darbība, tāpēc ir jāatceļ Padomes Regula (EK) Nr. 2193/2003, kura grozīta ar Padomes Regulu (EK) Nr. 171/2005, jo ar šo regulu paredzēto pretpasākumu mērķis ir sasniegts pietiekamā mērā un pretpasākumu atkārtota ieviešana radītu nevajadzīgus sarežģījumus. Tāpēc tiek ierosināts atcelt Padomes Regulu (EK) Nr. 2193/2003, kura grozīta ar Padomes Regulu (EK) Nr. 171/2005. Tā kā Savienoto Valstu prezidentam jāizsludina minētais likums, atkārtota sankciju ieviešana ir jāaptur, līdz prezidents ir parakstījis likumu, un to pretpasākumu atcelšanai, kas ieviesti ar Padomes Regulu (EK) Nr. 2193/2003, kurā grozījumi izdarīti ar Padomes Regulu (EK) Nr. 171/2005, jāstājas spēkā tikai pēc tam, kad minētā parakstīšana notikusi. Saskaņā ar EK dibināšanas līguma 133. pantu pretpasākumu atcelšanai nepieciešama Padomes rīcība. Pēc Komisijas ierosinājuma jāpieņem jauna Padomes Regula, ar ko aptur un ar konkrētiem nosacījumiem atceļ Padomes Regulu (EK) Nr. 2193/2003, kura grozīta ar Padomes Regulu (EK) Nr. 171/2005. 2006/0072 (ACC) Priekšlikums PADOMES REGULA ar kuru aptur un ar konkrētiem nosacījumiem atceļ Regulu (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu[3], tā kā: (1) Pasaules Tirdzniecības Organizācijas (PTO) Strīdu izšķiršanas organizācija 2003. gada 7. maijā pilnvaroja Kopienu noteikt pretpasākumus 4,043 miljonu ASV dolāru apmērā kā papildu 100 % ad valorem nodokļus dažiem produktiem, kuru izcelsme ir Amerikas Savienotajās Valstīs. Tāpēc 2003. gada 8. decembrī EK pieņēma Padomes Regulu (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs.[4] (2) Līdz turpmākai PTO tiesvedības pabeigšanai attiecībā uz FSC/ETI tiesību akta un 2004. gada „atcelšanas akta” atsevišķu pārejas un iegūto tiesību noteikumu aspektu atbilstību PTO Eiropas Kopiena, pieņemot Regulu (EK) Nr. 171/2005, grozīja un pārtrauca Regulas (EK) Nr. 2193/2003 piemērošanu. (3) Regulā Nr. 171/2005 paredzēts, ka, atkal ieviešot papildu nodokļus, tie stāsies spēkā no 2006. gada 1. janvāra vai 60 dienas pēc tam, kad PTO Strīdu izšķiršanas organizācija (atkarībā no tā, kura diena ir vēlāk) būs apstiprinājusi to, ka daži minētā ASV tiesību akta aspekti neatbilst PTO noteikumiem. (4) PTO Strīdu izšķiršanas organizācija ( DSB ) 2006. gada 14. martā pēc ekspertu grupas un apelācijas institūcijas nolēmuma šajā lietā apstiprināja attiecīgo ASV pasākumu neatbilstību PTO. Komisija 2006. gada 3. maijā publicēja paziņojumu, ar kuru informēja par to, ka 2006. gada 16. maijā atkal tiks ieviests papildu ad valorem nodoklis 14 % apmērā. (5) ASV ir pieņēmusi tiesību aktu, ar ko atceļ Jobs Act ietvertos drošības noteikumus, un tāpēc pietiekamā mērā ir sasniegts to pretpasākumu mērķis, kurus ieviesa saskaņā ar Padomes Regulu (EK) Nr. 2193/2003, kuru grozīja ar Padomes Regulu (EK) Nr. 171/2005, un pretpasākumu atkārtota ieviešana radītu nevajadzīgus traucējumus. (6) Tā kā Savienoto Valstu prezidentam jāizsludina minētais likums, atkārtota sankciju ieviešana ir jāaptur, līdz prezidents ir parakstījis likumu, un to pretpasākumu atcelšanai, kas ieviesti ar Padomes Regulu (EK) Nr. 2193/2003, kurā grozījumi izdarīti ar Padomes Regulu (EK) Nr. 171/2005, jāstājas spēkā tikai pēc tam, kad minētā parakstīšana notikusi, IR PIEŅĒMUSI ŠO REGULU. 1. pants 1. Ar šo līdz 2006. gada 24. maijam tiek apturēta to papildu nodokļu piemērošana, kas paredzēti Padomes Regulas (EK) Nr. 171/2005 1. un 2. pantā. 2. Gadījumā, ja ASV prezidents paraksta Savienoto Valstu kongresa pieņemto tiesību aktu, ar ko atceļ FSC-ETI tiesību akta un JOBS Act iegūto tiesību noteikumus, 2006. gada 22. maijā vai pirms tam, Padomes Regulu (EK) Nr. 2193/2003, kurā grozījumi izdarīti ar Padomes Regulu (EK) Nr. 171/2005, atceļ no 2006. gada 24. maija. 3. Pēc tam, kad iepriekš minētā parakstīšana ir notikusi, Komisija nekavējoties publicē paziņojumu Eiropas Savienības Oficiālajā Vēstnesī , kurā paziņo, ka šāda parakstīšana ir notikusi un ka Padomes Regula (EK) Nr. 2193/2003 ir atcelta, sākot no 2006. gada 24. maija. 4. Gadījumā, ja minētā parakstīšana līdz 2006. gada 22. maijam nenotiek, Komisija nekavējoties publicē paziņojumu Eiropas Savienības Oficiālajā Vēstnesī , kurā paziņo, ka šāda parakstīšana nav notikusi un ka pretpasākumus, kas paredzēti Padomes Regulā (EK) Nr. 2193/2003, kurā grozījumi izdarīti ar Padomes Regulu (EK) Nr. 171/2005, atsāk piemērot no 2006. gada 25. maija 2. pants Šī regula stājas spēkā tās publicēšanas dienā Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē [...] Padomes vārdā — priekšsēdētājs [1] OV Nr. L 328, 17.12.2003., 3. lpp. [2] Padomes Regulas Nr. 2193/2003 3. pants. [3] OV C […], […], […]. lpp. [4] OV Nr. L 328, 17.12.2003., 3. lpp.